
Eselamu alejkum braćo i sestre…  

Prvo što ću reći jeste da ja živim u gradu gdje veoma malo ima našeg naroda, možda 3%, tako da nisam imao priliku koga da pitam, pa u slucaju da moje pitanje nekom bude neozbiljno, nemojte mi zameriti! Šta mi možete reći o sihiru? Da li je to tačno da se to može postaviti?


Da li ima moć? Da li vam to može postaviti ženska osoba da stalno mislite na nju i ako ne želite da mislite na nju, da vam se ipak veoma često mota po glavi? Pitam jer bih voleo više da znam o tome. Selam za svu našu braću i sestre širom svijeta…


* 
* 
* 
* 
* 
* 
* 

 

Da li sihr može postaviti ženska osoba da stalno mislite na nju?
================================================================

 

We alejkumu Selam!


Sihir/magija postoji, i u to se mora vjerovati tj. da postoji, samo što je osoba koja se bavi sihrom i magijom – nevjernik!


O sihru nam podrobnije govori sljedeći kur’anski ajet: „**I povode se za onim što su šejtani o Sulejmanovoj vladavini kazivali, a Sulejman nije bio nevjernik već su šejtani nevjernici zbog toga što ljude podučavaju sihru/vradžbini i onome što je bilo nadahnuto dvojici meleka, Harutu i Marutu, u Babilonu – a njih dvojice nisu nikoga učili tome sve dok mu ne bi rekli: »Mi samo iskušavamo, i ti ne budi nevjernik!« I ljudi su od njih dvojice učili kako će muža od žene rastaviti, ali nisu mogli time nikome bez Allahove volje nauditi. Učili su ono što će im nauditi i od čega nikakve koristi neće imati i ako su znali da onaj koji tom vještinom vlada neće nikakve sreće na onom svijetu imati. A doista je jadno ono za što su se prodali, kada bi samo znali!“** (el-Bekara, 102.)


Osnovni zadatak sihra i magije je ***[spajanje](https://pitajucene.com/search/spaja/questions/ "Pretraži pitanja o spajanju")*** između muškog i ženskog ili razdvajanje između muškog i ženskog, tako da može biti da je razlog tome što se neka djevojka non-stop vrzma nekome po glavi – ***[sihr](https://pitajucene.com/search/sihr/questions/ "Pretraži pitanja o sihru")***. Stoga je obaveza na svakome od nas da se čuva od djelovanja šejtanskog – svih tipova, i da se u tome pomogne šehadetom, namazom, kur’anom, tevbom i istigfarom, postom, uzimanjem abdesta itd., a Allah najbolje zna.


**Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


Preuzeto sa <http://www.n-um.com>


